L-eks President ta’ Franza, Nicolas Sarkozy, tpoġġa formalment taħt investigazzjoni dwar l-allegat involviment tiegħu ta’ indħil biex ifixkel il-kors tal-ġustizzja. Meta tressaq quddiem il-qorti ta’ Nanterre għal ħabta ta’ nofsillejl huwa kien mixli li pprova jikseb informazzjoni mingħand maġistrat dwar dak li kien qed jiġri meta l-pulizija bdiet tistħarreġ kif iffinanzja l-kampanja presidenzjali tiegħu fl-2007. L-avukat ta’ Sakozy, Thierry Herzog, ukoll tpoġġa taħt investigazzjoni in konnessjoni mal-istess każ. U l-maġistrat, Gilbert Azibert, deher ukoll quddiem imħallef.